લોકસભા ચૂંટણી 2019 : 'હું તેને મત આપીશ જે નોકરીની ગૅરંટી આપે'\nનનિતા 18 વર્ષનાં છે અને પ્રથમ વખત મત આપવાનાં છે.

18 વર્ષીય નનિતા સોહેલની આ વાત સાંભળી મારા દિમાગમાં એવા ઘણા યુવાનોના ચહેરાઓ ઘૂમવા લાગ્યા જેઓ બેરોજગાર છે, નોકરી માટે પ્રદર્શન કરી રહ્યાં છે, અમુક યુવાનો પરિવાર પર બોજ ન વધે તે માટે દિવસમાં માત્ર એક જ દિવસ ખાય છે તેમજ અમુક યુવાઓ તેમની ડિગ્રી કરતાં નીચલી કક્ષાની નોકરી કરી રહ્યા છે.

નનિતાનું કહેવું છે કે રાજકારણીઓ યુવાનો માટે વિચારતા નથી. 

YouTube કન્ટેન્ટ પૂર્ણ, 1

તેઓ કહે છે, "મારા જેવા ઘણા યુવાનો જેઓ પોતાનાં ભવિષ્યને લઈને ચિંતિત છે. યુવાનોને ખબર નથી કે તેમને પોતાના જ દેશમાં સન્માનજનક નોકરી મળશે કે નહીં?"

"તેમણે સારી ડિગ્રી લીધી છે પરંતુ નોકરીઓ નથી. મેં નથી જોયું કે સરકારે આ મુદ્દે કોઈ પગલાં લીધાં હોય."

"હું 2019ની લોકસભા ચૂંટણીમાં પ્રથમ વખત મત આપીશ. મારો મત તેમને જશે જેઓ અમને નોકરીની ગૅરંટી આપે નહીં કે ખોટા વાયદાઓ કરે."

પંજાબના એક નાના શહેર બરનાલામાં નનિતા જેવા ઘણા યુવાનો રહે છે જેમને પોતાનાં સપનાં છે.

દરરોજ સવારે નનિતા બસમાં બરનાલથી બીજા શહેરમાં જાય છે જ્યાં તેઓ પ્રાથમિક શિક્ષકનો કૉર્ષ કરી રહ્યાં છે. ત્યારબાદ બપોરે તેઓ બરનાલની એક સરકારી શાળામાં તાલીમાર્થી શિક્ષક તરીકે ફરજ બજાવે છે. સાંજના સમયે તેઓ તેમનાં માતાને કપડાંની દુકાનમાં મદદ કરે છે.

જ્યારે અમે નનિતાને મળવા પહોંચ્યા ત્યારે તેઓ ક્ષીણ દીવાલો પર વૉલપેપર ચોંટાડી રહ્યાં હતાં. તેમના ઘરે મહેમાન આવવાના હતા એટલા માટે તેઓ ઘરને શણગારી રહ્યાં હતાં.

અમે જ્યારે તેમના ઘરે પહોંચ્યા તેમણે બધું જ કામ છોડી અમને આવકાર્યા.

તમે આ વાંચ્યું કે નહીં?

વિદેશ જવાની ઘેલછા

નનિતાનાં માતા દીકરી વિષે વાત કરી રહ્યાં હતાં અને તેમના પિતા માથું ધુણાવી અને સ્મિત કરી રહ્યા હતા.

વાલીઓ તેમનાં બાળકોને સારું શિક્ષણ અપાવવા માટે ખૂબ જ મહેનત કરે છે અને બાળકો પણ અભ્યાસમાં ધ્યાન આપે છે. આ એક સતત ચાલતી પ્રક્રિયા છે. 

ભારતમાં રહેતા લાખો યુવાનો રોજગારી મેળવવા માટે સંઘર્ષ કરી રહ્યા છી ત્યારે પંજાબ આમાંથી કેવી રીતે બાકાત રહી શકે?

આપણાં દિમાગમાં પંજાબની જે કલ્પના છે (બોલીવૂડને કારણે બનેલી) તેમાં લીલાં ખેતરો, લસ્સીનો મોટો ગ્લાસ અને સુંદર છોકરીઓ રંગબેરંગી દુપટ્ટાઓમાં સરસોનાં ખેતરોમાં ડાન્સ કરતી હોય તેવી બનેલી છે.

પરંતુ આ ચિત્ર વાસ્તવિકતાથી તદ્દન અલગ છે. પંજાબના યુવાનો બે વસ્તુઓમાં ફસાયેલા છે. એક છે નશો અને બીજું વિદેશ જવાનું સપનું.

માત્ર...\n\ntl;dr:
"મને મારા જ દેશમાં સન્માનજનક નોકરી શા માટે ના મળે? હું મારાં માતાપિતાના પૈસા ખર્ચી વિદેશ જઈ નોકર તરીકે કામ કરવા નથી માગતી."